Арадио Sputnik арубрика "Раионк аԥсҭазаараҟынтә" аҳәаақәа ирҭагӡаны Очамчыра араион Кындыӷ ақыҭа ахада Зорик Ҷҟониа еиҭеиҳәеит ақыҭа иахьатәи абзазашьа атәы.
Мшаԥымзазы Аԥсны иахьаҵанакуа хҩык ауааԥсыра акоронавирус шрыхьыз аарԥшын, урҭ рахьынтә ҩыџьа рхәышәтәит, аӡәы лыԥсҭазаара далҵит.
Шықәсык ҵит Аҟәа ақалақь Пушкин ихьӡ зху аҩбатәи абжьаратә школ блиижьҭеи. Абылра иахҟьаны ашкол ахыб абжеиҳарак блит, иара убас амца андырцәоз иақәырҭәоз аӡы иахҟьаны акласстә уадақәеи акабинеҭқәеи аԥхасҭа роуит.
1992-1993 шықәсқәа рызтәи Аԥсны жәлар Рџьынџьтәылатә еибашьраан Гәымсҭатәи ахырӷәӷәарҭа акомандаҟаҵаҩыс иҟаз, Аԥсны Афырхаҵа, аинрал-леитенант Сергеи Дбар диижьҭеи 74 шықәса ҵуеит. Аԥсны Аиааира азаагаразы уи илагала дазааҭгылоит иҩыза, Аԥсны Афырхаҵа Гарри Саманба.
Аиааира Ду 75 шықәса ахыҵра инамаданы арадио Sputnik аиҿцәажәарақәа мҩаԥнагоит. Аԥсны Ашәҟәыҩҩцәа реидгыла ахантәаҩы Вахтанг Абҳазоу арадио Sputnik аефир аҿы еиҭеиҳәеит ашәҟәыҩҩы, апоет Қьаазым Агәмаа ҳлитератураҿы илагалеи, аԥсадгьыл ахьчара иалахәреи, илахьынҵеи ртәы.
Урыстәыла иахьаҵанакуа акоронавирус алаҵәара иалагеижьҭеи 120 нызқь инареиҳаны коронавирус хҭыс ҟалахьеит.
Аԥсны Аџьынџьтәылатә еибашьраҿы иҭахаз Аԥсны Афырхаҵа Борис (Дед) Ԥачлиа диижьҭеи иахьа 75 шықәса шықәса ҵит. Уи дызнысыз аибашьратә мҩеи ихаҭареи, иуаҩреи, иҟазшьа аҷыдарақәеи ртәы игәалаиршәоит Дед абыс дзыԥхьаӡоз аибашьра аветеран, Дед игәыԥ иалаз Мурман Гәарамиа.
Аџьынџьтәылатә еибашьра ду иалахәыз Леуарса Қьбар-иԥа Ашәбеи иашьцәа хҩыки знысыз аҭоурыхтә мҩа аилкааразы ажурналист Сырма Ашәԥҳа диҿцәажәеит Леуарса иԥа Славик Ашәба.
Кан Кәарҷиа Аҟәа ақалақь ахада инапынҵақәа рынагӡаҩыс дҟаҵан жьҭаара 21, 2019 шықәсазы. Уи иҭыԥан мшаԥы 30 рзы Беслан Ешба даҭоуп.
Маи акы - Аџьажәлар реимабзиара адунеизегьтәи амш асовет аамҭақәа раан Аԥсны хшыҩзышьҭра аҭаны иазнеиуан. Дшыхәыҷызнатә маитәи апарад зҽалазырхәуаз, анаҩс апарад ақәсра аҵаҩцәа азыҟазҵоз, алозунгқәа ирыԥхьоз Валери Орчыҟәба еиҭеиҳәеит уи ҵакыс иамаз, ишазгәарҭоз атәы.
Дәрыԥшь ақыҭан инхо Игорь Кәарцхьиа арадио Sputnik Аԥсны аефир аҿы еиҭеиҳәеит анхацәа рнапы злаку аусқәа, аҿкы чымазара иахҟьаны иаԥҵоу аԥкрақәа ишрықәныҟәо атәы.
Аԥсны Жәлар Реизара адепутат, Ауааԥсыра акоронавирус рацәыхьчаразы аштаб алахәыла Алхас Џьынџьал арадио Sputnik аефир аҟны еиҭеиҳәеит Аԥсны аҳәаақәа рҟны агәаҭара-аушьҭратә ҭыԥқәа рҿы иақәнагоу ауснагӡатәқәа рымҩаԥгара акоронавирус рацәыхьчаразы ҵакыс ирымоу атәы.
Иахьа 127 шықәса ҵит амилаҭ-хақәиҭратә қәԥара иналукааша аԥхьагыла Нестор Аполлон-иԥа Лакоба диижьҭеи.
Лаҵарамза акы 1934 шықәса рзы аусура иалагеит Тҟәарчалтәи актәи ашахта. Аҳәынҭқарратә наплакы "Тҟәарчалтәи ашахтақәа русубарҭа" аиҳабы Анатоли Џьынџьал арадио Sputnik Аԥсны аефир аҿы еиҭеиҳәеит ари ахҭыс шыҟалаз атәы.
Урыстәыла иахьаҵанакуа ачымазара ҿкы алаҵәара ианалага нахыс зынӡа иаарԥшын 114 нызқь коронавирус хҭыс.
Мшаԥы 30 рзы Аԥсны ахада Аслан Бжьаниа Аԥсны Аҩнуҵҟатәи аусқәа рминистрс дҟаиҵеит Дмитри Дбар, Аҟәа ақалақь ахада инапынҵақәа рынагӡаҩыс - Беслан Ешба, Гагра араион ахада инапынҵақәа рынагӡаҩыс - Иури Хагәышь.
Ҳазҭоу ашықәс жәабран 12 рзы Аҟәа ақалақь Адлеиба имҩаҿы аԥсҟы зкыз иҿаланы иаауаз ацәаҳәахьы диасын, ашьаҟауаҩ длысит, лара аҭыԥ аҟны лыԥсҭазаара далҵит.
Урыстәылатәи аруаа Аԥсны акоронавирус аламырҵәаразы арзҩыдаратә уснагӡатәқәа мҩаԥыргоит Аҟәа, Гәылрыԥшь, Тҟәарчал, Очамчыра араионқәа рҿы.
Михаил Мишустин урыстәылаа ирабжьигеит аҩны иҟазарц, иара ихаҭа аҽыԥхьакра арежим даҵагылоит.
Сақариа еиҿкаау аԥсуаа рхеидкыла аиҳабы Орал Бганба арадио Sputnik Аԥсны иазеиҭеиҳәеит уаҟа инхо ҳџьынџьуаа акоронавирус иахҟьаны аԥкрақәа шырхырго, урҭ ирҭагылазаашьоу.